b"\n_START_ARTICLE_\nTheodor Wisch\n_START_SECTION_\nBiografia\n_START_PARAGRAPH_\nWisch va n\xc3\xa9ixer a Wesselburener Koog, fill d'un fabricant. Despr\xc3\xa9s de completar els seus estudis, va ingressar en una facultat agr\xc3\xa0ria; que abandon\xc3\xa0 el 1930 per ingressar a les SS._NEWLINE_Destinat inicialment al 1. Sturmbann de la 53. SS-Standarte Dithmarschen, va ser promogut a SS-Oberscharf\xc3\xbchrer i destinat al SS Sonderkommando Berlin, el nucli inicial de la Leibstandarte SS Adolf Hitler. Despr\xc3\xa9s de ser promocionat en dues ocasions en nom\xc3\xa9s 3 mesos, obt\xc3\xa9 el comandament del 1. Sturmbann de la Leibstandarte, comandant-la en la invasi\xc3\xb3 de Pol\xc3\xb2nia i, posteriorment, en les campanyes dels Pa\xc3\xafsos Baixos i Fran\xc3\xa7a i dels Balcans_NEWLINE_L'1 de juliol de 1941 \xc3\xa9s nomenat comandant del II. Batall\xc3\xb3 del 1r Regiment d'Infanteria SS i, posteriorment, del 2n Regiment SS d'Infanteria Motoritzada, amb rang de SS-Sturmbannf\xc3\xbchrer. El 15 de setembre de 1941 \xc3\xa9s condecorat amb la Creu de Cavaller de la Creu de Ferro. Despr\xc3\xa9s de les batalles de Kharkov i Kursk \xc3\xa9s condecorat amb la Creu Alemanya d'Or._NEWLINE_A l'agost de 1943, amb rang de SS-Oberf\xc3\xbchrer, assumeix el comandament de la, substituint a Josef Dietrich. Al cap de poc, la divisi\xc3\xb3 \xc3\xa9s transferida a la It\xc3\xa0lia septentrional per fer front a la crisi soferta arran del desembarcament aliat a Sic\xc3\xadlia i de la caiguda de Mussolini. Torna al Front Oriental, combatent a K\xc3\xadev, \xc5\xbdytomyr, Korosten, Berdy\xc4\x8dov, Pogrebische i a Ternopol', on la divisi\xc3\xb3 qued\xc3\xa0 tancada a la bossa de Kamenez-Podolsk. Per les seves accions, Wisch \xc3\xa9s promogut a SS-Brigadef\xc3\xbchrer (30 de gener de 1944) i condecorat amb les Fulles de Roure per a la seva Creu de Cavaller (12 de febrer de 1944)._NEWLINE_Transferida a B\xc3\xa8lgica, i destinada a la reserva a la zona de Bruges (on l'OKW esperava la invasi\xc3\xb3 aliada, prop del Pas de Calais), la sorpresa del Desembarcament de Normandia fa que la Leibstandarte hagi d'avan\xc3\xa7ar a marxes for\xc3\xa7ades fins a la zona de Caen, on no arribar\xc3\xa0 fins al 18 de juny, a causa dels atacs continus de l'aviaci\xc3\xb3 aliada. Posteriorment es trasllada a la zona d'Avranches per impedir l'avan\xc3\xa7 del Set\xc3\xa8 Ex\xc3\xa8rcit de Patton._NEWLINE_Ferit durant un atac aeri a la Bossa de Falaise, Wisch \xc3\xa9s internat a l'hospital militar de les SS de Hohenlychen i \xc3\xa9s destinat al SS-F\xc3\xbchrungshauptamt (Quarter Operatiu de les SS), on s'estar\xc3\xa0 fins al final de la guerra. El 30 d'agost de 1944 va afegir les Espases a la seva Creu de Cavaller pels seus serveis al Front Occidental._NEWLINE_Va morir a Hamburg a causa d'un infart el 1995."